O‘zbekistonda Samsung Galaxy J5 smartfoni 1 million so‘mdan sotuvga chiqdi

Samsung kompaniyasi O‘zbekistonda Galaxy J5 smartfonini savdoga chiqardi. “Mobinfo.uz” xabariga ko‘ra, bungacha mazkur qurilma faqat Janubiy Koreyaning o‘zida va Yevropaning ba’zi mamlakatlarida sotilayotgan edi.

Ko‘rinishidan Samsung Galaxy 2 smartfonini yodga soladigan mazkur qurilma ajrata olishi 1280 x 720 piksel bo‘lgan 5 dyuymli HD-displey, Qualcomm Snapdragon 410 protsessori, 1,5 gigabayt operativ va ma’lumotlarni saqlash uchun 16 gigabayt ichki xotira bilan ta’minlangan.
Foto va video olishda foydalanuvchilar 5 megapikselli selfi-kamera va 13 megapikselli asosiy kameradan foydalanishi mumkin. Android 5.1 Lollipop operatsion tizimi ostida ishlaydigan qurilma batareyalarining sig‘imi 2600 mA/s ni tashkil etadi.
Toshkentdagi “Malika” (“Fleshka”) bozorida Galaxy J5 smartfoni 1 million so‘mdan sotilmoqda.